Hagnaður fyrir fjármagnsliði , skatta og afskriftir 473 milljónir króna og eykst um 37% milli ára . 26. nóvember 2004 Hagnaður fyrir fjármagnsliði , skatta og afskriftir 473 milljónir króna og eykst um 37% milli ára . Hagnaður fyrir fjármagnsliði og skatta nam 321 milljón króna samanborið við 246 milljónir króna árið áður . Tap fyrir skatta nam 277 milljónum króna samanborið við hagnað að upphæð 122 milljónir króna árið áður . Að teknu tilliti til reiknaðs tekju - og eignarskatts er tap tímabilsins 214,4 milljónir króna samanborið við 81,5 milljónir króna hagnað árið áður . Umsnúningur rekstrarins milli ára skýrist af háum fjármagnsliðum , sem rekja má til gengisfalls íslensku krónunnar og óhagstæðrar vaxtaþróunar á fyrri hluta ársins . Þannig eru fjármagnsliðir nú neikvæðir um 561 milljón króna , samanborið við 138 milljónir króna á sama tíma á síðasta ári , en gengistap af skuldum félagsins á tímabilinu nam 472 milljónum króna . Samkvæmt efnahagsreikningi námu heildareignir samstæðunnar 8.756 milljónum króna í lok tímabilsins , en voru 8.768 milljónir króna í lok ársins 2000 . Heildarskuldir voru 5.934 milljónir króna í júní lok , en til samanburðar voru þær 5.779 milljónir króna í árslok 2000 . Bókfært eigið fé þann 30. júní nam 2.822 milljónum króna og er eiginfjárhlutfall samstæðunnar 32% samanborið við 34% í árslok 2000 . Innra virði hlutafjár var 2,0 í lok tímabilsins , en var 2,1 í lok árs 2000 . Veltufé samstæðunnar frá rekstri var 111 milljónir króna , samanborið við 312 milljónir króna á fyrstu sex mánuðum ársins 2000 . Handbært fé í lok júní var 297 milljónir króna og hafði þá lækkað um 179 milljónir króna frá áramótum . Veltufjárhlutfall var lok júní 1,34 í samanburði við 1,4 í árslok 2000 . Að teknu tilliti til þeirrar áhættu sem ávallt fylgir verktakastarfsemi er afkoma úr verkum félagsins viðunandi . Rekstrarkostnaður hefur að mestu þróast eins og ráð var fyrir gert en þó hefur orðið vart nokkurra kostnaðarhækkana í kjölfar gengisfalls krónunnar og aukinnar verðbólgu á síðustu mánuðum . Á tímabilinu var haldið áfram endurskipulagningu og hagræðingu innan félagsins . Auk fjárfestinga í verkum í vinnslu voru fjárfestingar í eignum og byggingarrétti til að leggja grunn að áframhaldandi eigin framkvæmdum til sölu bæði á atvinnuhúsnæðis - og íbúðamarkaði . Félagið heldur áfram þeirri stefnu að auka vægi eigin framkvæmda til að minnka sveiflur í starfseminni . Sá kostnaður og fjárbinding sem tengist eign á lóðum og byggingarrétti , á að skila félaginu nýjum tækifærum og aukinni arðsemi í framtíðinni . Félagið hefur unnið að margvíslegum öðrum verkefnum það sem af er ári . Má í því sambandi nefna byggingu 92 herbergja hjúkrunarheimili fyrir Öldung við Sóltún í Reykjavík , byggingu grunnskóla á vestursvæði í Mosfellsbæ , endurnýjun flugbrautarljósa á Keflavíkurflugvelli , byggingu kjúklingasláturhúss í Mosfellsbæ og innréttingar í viðbyggingu við Flugstöð Leifs Eiríkssonar . Loks er rétt að nefna að nú vinna nær 200 manns á vegum ÍAV að byggingu Vatnsfellsvirkjunar og er það verk á lokastigi og á áætlun . Gangsetning fyrri vélasamstæðu virkjunarinnar er áætluð 15. október n.k . Það er í samræmi við upphaflegar áætlanir og hefur tekist þrátt fyrir margháttaða erfiðleika vegna veðurs , breytinga á verkinu og stóraukins umfangs þess . Árshlutareikning ÍAV má nálgast á skrifstofu félagsins að Suðurlandsbraut 24 í Reykjavík og sækja á pdf-formi